text: Pia Kjærsgaard på grænse-kontrol 
  19 maj 2010 kl. 15.39
  Lederen af Dansk Folkeparti har været på inspektion i Sønderjylland for at se på danske symboler og grænse-kontrol.
  Pia Kjærsgaard var ved grænsen for at se, hvordan tolderne fra Skat tackler kontrollen med udlændinge. Det ligger Dansk Folkeparti stærkt på sinde at holde øje med, hvem der kommer ind i Danmark. 
  Dansk Folkeparti mener, at grænse-kontrollen bør genindføres, og det er beklageligt, at Danmark er gået ind i Schengen-samarbejdet. Pia Kjærsgaard blev orienteret om, hvordan grænse-kontrollen fungerer på den danske side. 
  Dansk Folkepartis leder begyndte dagen på Dybbøl, hvor centerleder Bjørn Østergaard viste rundt på møllen og historie-centret. På programmet stod bl.a. soldater-pandekager stegt over åben ild. Der blev også støbt kugler og skudt med kanon.
   
  I eftermiddag var Pia Kjærsgaard i Christiansfeld for at drikke kaffe og spise honning-kager, hvorefter hun tog til møde med de lokale formænd for Dansk Folkeparti og til offentligt møde på Gram Slotskro.
  